title: Komisijas Īstenošanas regula (ES) 2015/1393 (2015. gada 13. augusts), ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Καλαμάτα (Kalamata) (ACVN))

text:
               14.8.2015

               LV

               Eiropas Savienības Oficiālais Vēstnesis

               L 215/38

         KOMISIJAS ĪSTENOŠANAS REGULA (ES) 2015/1393
   (2015. gada 13. augusts),
   ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Καλαμάτα (Kalamata) (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta b) apakšpunktu,
   tā kā:

               (1)

               Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu tika atcelta un aizstāta Padomes Regula (EK) Nr. 510/2006 (2).

               (2)

               Saskaņā ar Regulas (EK) Nr. 510/2006 9. panta 1. punktu Komisija ir izskatījusi Grieķijas pieteikumu specifikācijas grozījumu apstiprināšanai attiecībā uz aizsargāto cilmes vietas nosaukumu (ACVN) Καλαμάτα (Kalamata), kas reģistrēts saskaņā ar Komisijas Regulu (EK) Nr. 1065/97 (3).

               (3)

               Attiecīgie grozījumi nebija maznozīmīgi Regulas (EK) Nr. 510/2006 9. panta nozīmē, tāpēc Komisija, piemērojot Regulas (EK) Nr. 510/2006 6. panta 2. punktu, grozījumu pieteikumu ir publicējusi Eiropas Savienības Oficiālajā Vēstnesī
                   (4).

               (4)

               Komisija ir saņēmusi piecus paziņojumus par iebildumiem saskaņā ar Regulas (EK) Nr. 510/2006 7. panta 1. punktu un 7. panta 2. punktu (5). Pirmais tika saņemts 2012. gada 14. decembrī no Šveices uzņēmuma NECTRA FOOD SA. Otrais tika saņemts 2012. gada 17. decembrī no Ēģiptes uzņēmuma FAR TRADING CO. Trešais tika saņemts 2012. gada 17. decembrī no Norvēģijas uzņēmuma Oluf Lorentzen AS. Ceturtais tika saņemts 2012. gada 20. decembrī no Apvienotās Karalistes. Piektais tika saņemts 2012. gada 17. decembrī no Dānijas uzņēmuma CARL B.FELDTHUSEN.

               (5)

               Pēdējais paziņojums par iebildumiem tika uzskatīts par nepieņemamu, jo saskaņā ar Regulas (EK) Nr. 510/2006 7. panta 2. punktu juridiskās personas, kas veic uzņēmējdarbību kādā dalībvalstī, nevar iesniegt paziņojumu par iebildumiem tieši Komisijai. Pārējie iebildumi tika uzskatīti par pieņemamiem.

               (6)

               Ar 2013. gada 15. februāra vēstulēm Komisija aicināja ieinteresētās personas uzsākt attiecīgas konsultācijas, lai sešu mēnešu laikā rastu savstarpēju vienošanos saskaņā ar minēto personu iekšējām procedūrām.

               (7)

               Noteiktajā termiņā vienošanās starp attiecīgajām personām netika panākta.

               (8)

               Ņemot vērā, ka vienošanās nav panākta, Komisijai būtu jāpieņem lēmums saskaņā ar procedūru, kas minēta Regulas (ES) Nr. 1151/2012 52. panta 3. punkta b) apakšpunktā.

               (9)

               Iebildumu iesniedzēji apgalvo, ka ģeogrāfiskais apgabals, kas tiek izveidots ar grozījumu, nav viendabīgs, jo ģeogrāfiskajam apgabalam, uz kuru attiecas grozījuma pieprasījums, nav tādas pašas unikālas mikroklimatiskās iezīmes kā pašreizējam ACVN apgabalam; ka ar grozījumiem izveidotajā apgabalā ražotajai olīveļļai ķīmiskās un organoleptiskās īpašības un tādējādi arī kvalitātes īpašības ir zemākas nekā olīveļļai, kas ražota pašreizējā ACVN apgabalā; ka šī kvalitātes pasliktināšanās netieši nozīmētu produkta reputācijas pasliktināšanos; ka šā apgabala paplašināšana maldinātu patērētājus, jo šis produkts vairs netiktu ražots Kalamatas provincē, bet gan Mesinijas reģiona apgabalā un jo to var iepildīt pudelēs pat ārpus minētā reģiona; ka jaunais ģeogrāfiskais reģions nav ierobežots, ņemot vērā saikni starp produktu un apgabalu; ka tādēļ, ka nav noteikti ģeogrāfiski ierobežojumi saistībā ar iepildīšanu pudelēs, ir zudusi saikne starp produktu un apgabalu un ir radītas izsekojamības problēmas, radot krāpšanās iespējas un kvalitātes pasliktināšanos; ka ir pamats apšaubīt to datu statistisko nozīmīgumu un reprezentativitāti, kuri izmantoti grozījumu pamatošanai; ka publicētajā vienotajā dokumentā nedarbojās saite uz grozīto produkta specifikāciju.

               (10)

               Neraugoties uz iebildumu iesniedzēja paustajiem apgalvojumiem, ACVN Καλαμάτα (Kalamata) produkta specifikācijas grozījumu ir lietderīgi apstiprināt turpmāk izklāstīto iemeslu dēļ.

               (11)

               Mesinijas reģiona dabisko un cilvēka faktoru viendabīgums ir plaši aprakstīts grozījuma pieteikumā, vienotajā dokumentā un produkta specifikācijā. Iebildumu iesniedzējs nesniedza pierādījumus par to, ka augsnes un klimatiskie apstākļi tajā ģeogrāfiskā apgabala daļā, uz kuru attiecas grozījuma pieprasījums, ievērojami atšķiras no attiecīgajiem apstākļiem pašreizējā ģeogrāfiskajā apgabalā. Turklāt Mesinijas reģions šobrīd ir ACVN Elia Kalamatas (Kalamatas olīva) noteiktais ģeogrāfiskais apgabals. Tādējādi Mesinijas apgabalu, kā tas definēts grozījuma pieteikumā, ir pamats uzskatīt par ACVN Καλαμάτα (Kalamata) noteikto ģeogrāfisko apgabalu attiecībā uz olīveļļu.

               (12)

               Apgalvojums par kvalitātes un reputācijas pasliktināšanos netika pamatots ar konkrētu informāciju, kas pierādītu šādu kvalitātes pazemināšanos. Iebildumiem pievienotajā pētījumā veiktā datu analīze par abos apgabalos ražotās olīveļļas organoleptiskajām un ķīmiskajām īpašībām viennozīmīgi nepierāda, ka grozītajā apgabalā ražotās olīveļļas minētās īpašības ir sliktākas nekā olīveļļai, kura ražota pašreizējā ACVN apgabalā. Turpretī Grieķijas iestāžu sniegtie dati liecina, ka abām olīveļļām kopumā ar nenozīmīgām atšķirībām ir tādas pašas organoleptiskās un ķīmiskās īpašības.

               (13)

               Turklāt Regulas (ES) Nr. 1151/2012 mērķis nav atļaut produktam sasniegt vai saglabāt konkrētu kvalitāti vai reputāciju, un minētajā regulā šajā saistībā nav paredzēts neviens noteikums. Ja ir iespējams verificēt, ka izmainītajā ģeogrāfiskajā apgabalā ražotā produkta īpašības ir līdzīgas tā produkta īpašībām, kas ražots pašreizējā ACVN apgabalā, un ka šīs līdzības pamatā būtībā ir izmainītā ģeogrāfiskā apgabala dabiskie un cilvēka faktori, grozījuma piemērošana atbilst Regulas (ES) Nr. 1151/2012 prasībām.

               (14)

               Ir daudz gadījumu, kad reģistrēta ACVN nosaukums nesakrīt ar ģeogrāfiskā apgabala nosaukumu. Tādējādi tas, ka pēc grozījuma piemērošanas ACVN tiks ražots arī Mesinijas reģionā, nav pretrunā Regulai (ES) Nr. 1151/2012.

               (15)

               Produkta specifikācijas teikums, kurā precizēts, ka attiecīgo produktu var iepildīt pudelēs ārpus noteiktā ģeogrāfiskā apgabala, nav pretrunā Regulai (ES) Nr. 1151/2012 un neietekmē minēto saikni. Saistībā ar Regulu (ES) Nr. 1151/2012 pienākums veikt produkta iepakošanu konkrētā apgabalā ir atkāpe no standarta noteikumiem, un tā ir jāpamato atbilstīgi Regulas (ES) Nr. 1151/2012 7. panta 1. punkta e) apakšpunktam. Ja tā ir pamatota, pieteikuma iesniedzēja pienākums ir iekļaut šādu ierobežojumu produkta specifikācijā. Šajā gadījumā pieteikuma iesniedzējs šādu ierobežojumu nav ierosinājis. Turklāt iebildumu iesniedzējs nesniedza pietiekamu pamatojumu attiecībā uz konkrētiem produktiem par to, kāpēc iepakošanai noteiktajā ģeogrāfiskajā apgabalā vajadzētu būt obligātai.

               (16)

               Iebildumu iesniedzēji apgalvo, ka iebildumiem pievienotajā pētījumā veiktā analīze par pašreizējā ģeogrāfiskajā apgabalā un pārējā ģeogrāfiskajā apgabalā (ar attiecīgajiem grozījumiem) ražotās olīveļļas organoleptiskajām un ķīmiskajām īpašībām skaidri pierāda, ka jaunais ģeogrāfiskais apgabals nav noteikts, ņemot vērā attiecīgo saikni. Komisija uzskata, ka šo analīzi nevar izmantot, lai secinātu, ka grozītais apgabals nav noteikts, ņemot vērā attiecīgo saikni. Ar to netiek pierādīts, ka grozītajā apgabalā un pašreizējā ACVN apgabalā ražotās olīveļļas organoleptiskās un ķīmiskās īpašības nav viendabīgas. Iebildumu iesniedzēji nav paskaidrojuši secinājumu par to, ka grozītais apgabals nav noteikts, ņemot vērā attiecīgo saikni.

               (17)

               Iebildumu iesniedzēji arī kritizē datus, kas izmantoti, lai pamatotu grozījuma pieprasījumu un pierādītu, ka Mesinijas reģionā ražotajai olīveļļai piemīt tādas īpašības, kas padara to par viendabīgu ar olīveļļu, kura ražota pašreizējā ACVN apgabalā. Iebildumu iesniedzēji apgalvo, ka ar šiem datiem nevar iegūt zinātniski vērā ņemamus statistiskus rezultātus. Tie uzskata, ka šie dati nav ģeogrāfiski reprezentatīvi un ka to apjoms nav pietiekams paraugu skaita ziņā un izvērtēto ražošanas gadu ziņā.

               (18)

               Komisija ir verificējusi iepriekš minēto datu uzticamību ar Grieķijas iestādēm. Ir sniegta arī papildu skaitliskā informācija. Šīs skaitliskās informācijas pamatā ir uzticama statistiskā informācija par ražošanas gadiem un par paraugu skaitu un ģeogrāfisko pārklājumu. Uz šo datu pamata var secināt, ka olīveļļai, kas ražota pašreizējā ACVN Καλαμάτα (Kalamata) ģeogrāfiskajā apgabalā, un olīveļļai, kas ražota pārējā ģeogrāfiskajā apgabalā (ar attiecīgajiem grozījumiem), kopumā ar nenozīmīgām atšķirībām ir tādas pašas organoleptiskās un ķīmiskās īpašības.

               (19)

               Grozījuma pieteikuma 3.2. punkta tabulā tika atklāta drukas kļūda – vidējais skābuma līmenis apgabalā “pārējā Mesinija” ir 0,37, nevis 0,49. Šī pārrakstīšanās kļūda neizmaina galīgo novērtējumu par abos apgabalos ražotās olīveļļas viendabīgumu, un to nevar uzskatīt par būtisku izmaiņu, kuras dēļ grozījuma pieteikums ir jāpublicē atkārtoti.

               (20)

               Visbeidzot, iebildumu iesniedzēji norādīja, ka ACVN Καλαμάτα (Kalamata) grozījuma pieteikumam pievienotajā vienotajā dokumentā iekļautā saite uz jaunāko produkta specifikācijas redakciju nedarbojās pareizi. Tas, iespējams, liedza pētniekiem, kuri sagatavoja iebildumu iesniedzēju pētījumu, piekļūt specifikācijas publikācijas atsaucēm.

               (21)

               Grieķijas iestādes ir apstiprinājušas, ka iebildumu iesniegšanas laikposmā minētā saite darbojās pareizi. Iebildumu iesniedzēji nav snieguši sīku informāciju par apstākļiem (t. i., datumu, piekļuves mēģinājumu skaitu utt.), kad minētā saite nedarbojās. Tādējādi, ņemot vērā saņemtos detalizētos un labi sagatavotos četrus iebildumus, kas liecina par dziļām zināšanām par specifikāciju un tās padziļinātu izvērtēšanu, Komisija uzskata, ka tiesības izteikt iebildumus par ACVN Καλαμάτα (Kalamata) grozījuma apstiprinājumu nav ietekmētas.

               (22)

               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,

         IR PIEŅĒMUSI ŠO REGULU.
   1. pants
   Ar šo tiek apstiprināti Eiropas Savienības Oficiālajā Vēstnesī publicētie specifikācijas grozījumi attiecībā uz nosaukumu Καλαμάτα (Kalamata) (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 13. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (OV L 93, 31.3.2006., 12. lpp.).

      (3)  Komisijas 1997. gada 12. jūnija Regula (EK) Nr. 1065/97, ar ko papildina pielikumu Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 156, 13.6.1997., 5. lpp.).

      (4)  OV C 186, 26.6.2012., 18. lpp.

      (5)  Tikmēr aizstāti ar Regulas (ES) Nr. 1151/2012 51. panta 1. punktu.


title: Komisijas Īstenošanas regula (ES) Nr. 776/2012 ( 2012. gada 27. augusts ) par avansa maksājumiem, ko paredzēts maksāt no 2012. gada 16. oktobra no tiešajiem maksājumiem, kuri uzskaitīti I pielikumā Padomes Regulai (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem

text:
               28.8.2012

               LV

               Eiropas Savienības Oficiālais Vēstnesis

               L 231/8

         KOMISIJAS ĪSTENOŠANAS REGULA (ES) Nr. 776/2012
   (2012. gada 27. augusts)
   par avansa maksājumiem, ko paredzēts maksāt no 2012. gada 16. oktobra no tiešajiem maksājumiem, kuri uzskaitīti I pielikumā Padomes Regulai (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 29. panta 4. punkta a) apakšpunktu,
   tā kā:

               (1)

               Regulas (EK) Nr. 73/2009 29. panta 2. punkts paredz, ka tās I pielikumā uzskaitītie atbalsta shēmu maksājumi jāizmaksā no 1. decembra līdz nākamā kalendārā gada 30. jūnijam. Tomēr atbilstīgi minētās regulas 29. panta 4. punkta a) apakšpunktam Komisija var paredzēt avansa maksājumus.

               (2)

               Nelabvēlīgie laikapstākļi Eiropā 2012. gadā – ārkārtējais sausums dažās dalībvalstīs un ļoti barga ziema un lietusgāzes citās – ir radījuši ievērojamus zaudējumus augkopības un lopbarības ražošanas nozarē. Tā rezultātā lauksaimnieki, jo īpaši liellopu audzētāji, ir piedzīvojuši nopietnas finansiālas grūtības. Šīs grūtības vēl vairāk saasina pašreizējā finanšu krīze, kā dēļ daudzi zemnieki saskārušies ar nopietnām maksātspējas problēmām. Lai mēģinātu uzlabot šo sarežģīto situāciju, ir lietderīgi atļaut lauksaimniekiem saņemt avansa maksājumus, kuru apmērs ir līdz 50 % no atbalsta shēmām, kas uzskaitītas Regulas (EK) Nr. 73/2009 I pielikumā. Attiecībā uz liellopu un teļa gaļas maksājumiem, kuri paredzēti Regulas (EK) Nr. 73/2009 IV sadaļas 1. nodaļas 11. iedaļā, vajadzētu arī ļaut dalībvalstīm palielināt avansa maksājumus līdz pat 80 % no maksājuma summas, kā minēts 82. pantā Komisijas 2009. gada 29. oktobra Regulā (EK) Nr. 1121/2009, ar ko nosaka sīki izstrādātus noteikumus Padomes Regulas (EK) Nr. 73/2009 IV un V sadaļā paredzēto noteikumu piemērošanai atbalsta shēmām lauksaimniekiem (2).

               (3)

               Lai nodrošinātu to, ka avansa maksājumi tiek iegrāmatoti attiecībā uz 2013. budžeta gadu, tie būtu jāizmaksā no 2012. gada 16. oktobra. Tomēr pareizas finanšu pārvaldības labad pirms avansu izmaksāšanas būtu jāveic vajadzīgās atbilstības nosacījumu pārbaudes saskaņā ar Regulas (EK) Nr. 73/2009 29. panta 3. punktu.

               (4)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Dalībvalstis, sākot no 2012. gada 16. oktobra, var lauksaimniekiem izmaksāt avansa maksājumus līdz pat 50 % no tiešajiem maksājumiem, kas uzskaitīti Regulas (EK) Nr. 73/2009 I pielikumā attiecībā uz pieteikumiem, kas iesniegti 2012. gadā, ja ir izdarīta atbilstības nosacījumu pārbaude saskaņā ar Regulas (EK) Nr. 73/2009 20. pantu.
   Attiecībā uz liellopu un teļa gaļas maksājumiem, kuri paredzēti Regulas (EK) Nr. 73/2009 IV sadaļas 1. nodaļas 11. iedaļā, dalībvalstīm ir atļauts palielināt pirmajā daļā minēto summu līdz pat 80 %.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. augustā

            Komisijas vārdā –

            priekšsēdētājs

         José Manuel BARROSO

      (1)  OV L 30, 31.1.2009., 16. lpp.

      (2)  OV L 316, 2.12.2009., 27. lpp.


title: Komisijas Īstenošanas regula (ES) 2015/1313 (2015. gada 24. jūlijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Artichaut du Roussillon (AĢIN))

text:
               31.7.2015

               LV

               Eiropas Savienības Oficiālais Vēstnesis

               L 203/4

         KOMISIJAS ĪSTENOŠANAS REGULA (ES) 2015/1313
   (2015. gada 24. jūlijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Artichaut du Roussillon (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas iesniegtais pieteikums, kurā lūgts reģistrēt nosaukumu Artichaut du Roussillon, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Artichaut du Roussillon būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Artichaut du Roussillon (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.6. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. jūlijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 92, 19.3.2015., 38. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2017/797 (2017. gada 10. maijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               11.5.2017

               LV

               Eiropas Savienības Oficiālais Vēstnesis

               L 120/17

         KOMISIJAS ĪSTENOŠANAS REGULA (ES) 2017/797
   (2017. gada 10. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. maijā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  176,8

                  MA

                  100,6

                  TR

                  89,0

                  ZZ

                  122,1

                  0707 00 05

                  MA

                  79,4

                  TR

                  116,3

                  ZZ

                  97,9

                  0709 93 10

                  TR

                  134,4

                  ZZ

                  134,4

                  0805 10 22 , 0805 10 24 , 0805 10 28

                  EG

                  47,7

                  MA

                  55,9

                  ZZ

                  51,8

                  0805 50 10

                  TR

                  60,0

                  ZA

                  157,0

                  ZZ

                  108,5

                  0808 10 80

                  AR

                  111,7

                  BR

                  106,5

                  CL

                  115,0

                  CN

                  145,5

                  NZ

                  124,5

                  US

                  111,3

                  ZA

                  98,7

                  ZZ

                  116,2

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/823 (2015. gada 11. maijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Glückstädter Matjes (AĢIN))

text:
               28.5.2015

               LV

               Eiropas Savienības Oficiālais Vēstnesis

               L 130/3

         KOMISIJAS ĪSTENOŠANAS REGULA (ES) 2015/823
   (2015. gada 11. maijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Glückstädter Matjes (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Vācijas pieteikums, kurā lūgts reģistrēt nosaukumu Glückstädter Matjes, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Glückstädter Matjes būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Glückstädter Matjes (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. maijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 2, 7.1.2015., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Padomes Īstenošanas regula (ES) Nr. 74/2014 ( 2014. gada 28. janvāris ), ar ko īsteno 16. panta 2. punktu Regulā (ES) Nr. 204/2011 par ierobežojošiem pasākumiem saistībā ar situāciju Lībijā

text:
               29.1.2014

               LV

               Eiropas Savienības Oficiālais Vēstnesis

               L 26/1

      PADOMES ĪSTENOŠANAS REGULA (ES) Nr. 74/2014
   (2014. gada 28. janvāris),
   ar ko īsteno 16. panta 2. punktu Regulā (ES) Nr. 204/2011 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā (1) un jo īpaši tās 16. panta 2. punktu,
   tā kā:

               (1)

               Padome 2011. gada 2. martā pieņēma Regulu (ES) Nr. 204/2011.

               (2)

               Padome uzskata, ka vienu vienību vajadzētu svītrot no Regulas (ES) Nr. 204/2011 III pielikumā iekļautā fizisko un juridisko personu, vienību un struktūru saraksta.

               (3)

               Tādēļ attiecīgi būtu jāgroza Regulas (ES) Nr. 204/2011 III pielikums,

         IR PIEŅĒMUSI ŠO REGULU.
   1. pants
   No Regulas (ES) Nr. 204/2011 III pielikumā iekļautā fizisko un juridisko personu, vienību un struktūru saraksta svītro šādu vienību:

      Libyan Housing and Infrastructure Board (HIB) (Lībijas Mājokļu un infrastruktūras pārvalde).
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. janvārī

            Padomes vārdā –

            priekšsēdētājs

         G. STOURNARAS

      (1)  OV L 58, 3.3.2011., 1. lpp.


title: Komisijas Īstenošanas regula (ES) Nr. 1297/2011 ( 2011. gada 9. decembris ) par nosaukuma ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā [ Seggiano (ACVN)]

text:
               14.12.2011

               LV

               Eiropas Savienības Oficiālais Vēstnesis

               L 330/5

         KOMISIJAS ĪSTENOŠANAS REGULA (ES) Nr. 1297/2011
   (2011. gada 9. decembris)
   par nosaukuma ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā [Seggiano (ACVN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 5. punkta trešo un ceturto daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punktu un piemērojot minētās regulas 17. panta 2. punktu, Itālijas iesniegtais pieteikums reģistrēt nosaukumu “Seggiano” tika publicēts Eiropas Savienības Oficiālajā Vēstnesī
                   (2).

               (2)

               Apvienotā Karaliste ir cēlusi iebildumus pret reģistrāciju atbilstīgi Regulas (EK) Nr. 510/2006 7. panta 1. punktam. Iebildumu paziņojums tika uzskatīts par pieņemamu saskaņā ar minētās regulas 7. panta 3. punktu.

               (3)

               Apvienotā Karaliste iebildumos norādīja, ka minētā nosaukuma reģistrācija būtu pretrunā Regulas (EK) Nr. 510/2006 3. panta 4. punktam un radītu apdraudējumu Apvienotās Karalistes teritorijā reģistrēto preču zīmju pastāvēšanai.

               (4)

               Komisija ar 2010. gada 18. novembra vēstuli aicināja attiecīgās dalībvalstis panākt vienošanos atbilstīgi to iekšējām procedūrām.

               (5)

               Ņemot vērā, ka noteiktajā termiņā Itālija un Apvienotā Karaliste ir panākušas vienošanos, izdarot maznozīmīgus grozījumus specifikācijā, bet neveicot grozījumus vienotajā dokumentā, kas publicēts saskaņā ar Regulas (EK) Nr. 510/2006 6. panta 2. punktu, nosaukums “Seggiano” būtu jāieraksta Aizsargāto cilmes vietas nosaukumu un aizsargāto ģeogrāfiskas izcelsmes norāžu reģistrā,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. decembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV C 77, 26.3.2010., 6. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.5. grupa.   Eļļas un tauki (sviests, margarīns, eļļa u. c.)

      ITĀLIJA

         Seggiano (ACVN)


title: Komisijas Īstenošanas regula (ES) Nr. 349/2014 ( 2014. gada 3. aprīlis ) par atsevišķu preču klasifikāciju kombinētajā nomenklatūrā

text:
               8.4.2014

               LV

               Eiropas Savienības Oficiālais Vēstnesis

               L 104/1

         KOMISIJAS ĪSTENOŠANAS REGULA (ES) Nr. 349/2014
   (2014. gada 3. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Muitas kodeksa komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 3. aprīlī

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Mīksts, no abām pusēm lietojams tekstilizstrādājums groza formā ar aptuveniem izmēriem 35 cm × 25 cm, ar pildītām malām (augstums 10 cm) un pildītu pamatni. Viena puse izstrādājumam izgatavota no auduma (100 % poliesteris), otra – no plīša trikotāžas (100 % poliesteris). Paredzēts, ka izstrādājumu lieto mazi lolojumdzīvnieki.
                  (Sk. A un B fotoattēlu) (1)

                  6307 90 98

                  Klasifikācija noteikta, ievērojot 1., 3.c) un 6. vispārīgo kombinētās nomenklatūras interpretācijas noteikumu un KN kodu 6307, 6307 90 un 6307 90 98 formulējumu.
                  Ņemot vērā izstrādājuma objektīvās īpašības, tas ir tekstilmateriāla grozs, kas paredzēts mazu lolojumdzīvnieku ērtībai.
                  Klasificēšana pozīcijā 9403 pie mēbelēm nav iespējama, jo šajā pozīcijā ietilpst cita veida izstrādājumi, kuri paredzēti privātiem mājokļiem, viesnīcām, birojiem, skolām, baznīcām, veikaliem, laboratorijām utt. (sk. arī harmonizētās sistēmas skaidrojumus pozīcijai 9403).
                  Arī klasificēšana pozīcijā 9404 nav iespējama, jo tekstilmateriāla grozi nav līdzīgi gultas piederumiem un tamlīdzīgiem izstrādājumiem. Turklāt izstrādājumam nav papildu elementu, kas norādītu, ka to var lietot par gultas piederumu.
                  Izstrādājums tiek uzskatīts par gatavu tekstilizstrādājumu pozīcijas 6307 nozīmē.
                  Iekšpuse un ārpuse izstrādājumam ir vienādi svarīgas, jo to var izgriezt uz jebkuru pusi, tā ka var lietot abējādi. Tā kā nav iespējams noteikt, vai izstrādājuma pamatīpašības 3.b) vispārīgā interpretācijas noteikuma nozīmē nosaka plīša trikotāža (kas liek klasificēt ar KN kodu 6307 90 10) vai audums (kas liek klasificēt ar KN kodu 6307 90 98), tad izstrādājums jāklasificē pozīcijā, kas skaitliskajā secībā ir pēdējā no tām, kurās to vienādā mērā iespējams klasificēt.
                  Tāpēc izstrādājums ir klasificējams ar KN kodu 6307 90 98.

                  A

                  B

         (1)  Fotoattēls pievienots tikai informācijai.


title: Komisijas Īstenošanas regula (ES) Nr. 730/2014 ( 2014. gada 1. jūlijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               2.7.2014

               LV

               Eiropas Savienības Oficiālais Vēstnesis

               L 194/8

         KOMISIJAS ĪSTENOŠANAS REGULA (ES) Nr. 730/2014
   (2014. gada 1. jūlijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 1. jūlijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  66,3

                  TR

                  88,4

                  XS

                  59,1

                  ZZ

                  71,3

                  0707 00 05

                  MK

                  32,3

                  TR

                  78,2

                  ZZ

                  55,3

                  0709 93 10

                  TR

                  109,2

                  ZZ

                  109,2

                  0805 50 10

                  AR

                  109,4

                  BO

                  136,6

                  TR

                  107,6

                  UY

                  127,1

                  ZA

                  119,1

                  ZZ

                  120,0

                  0808 10 80

                  AR

                  115,4

                  BR

                  78,2

                  CL

                  103,5

                  NZ

                  130,2

                  US

                  144,9

                  ZA

                  132,3

                  ZZ

                  117,4

                  0809 10 00

                  TR

                  215,6

                  ZZ

                  215,6

                  0809 29 00

                  TR

                  307,8

                  ZZ

                  307,8

                  0809 30

                  TR

                  149,8

                  XS

                  54,4

                  ZZ

                  102,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/1767 (2016. gada 27. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Paška janjetina (ACVN))

text:
               5.10.2016

               LV

               Eiropas Savienības Oficiālais Vēstnesis

               L 270/3

         KOMISIJAS ĪSTENOŠANAS REGULA (ES) 2016/1767
   (2016. gada 27. septembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Paška janjetina (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu Paška janjetina, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Paška janjetina būtu jāreģistrē.

         IR PIEŅĒMUSI ŠO REGULU.
   1. pants
   Nosaukums Paška janjetina (ACVN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.1. grupas “Svaiga gaļa (un subprodukti)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 27. septembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 185, 24.5.2016., 11. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).